21-ம் நாள் இரவு பிக் பாஸ் வீடு அல்லோலகல்லோலப்பட்டது. இரண்டு பிரிவுகள் உருவாகின. பொன்னலம்பலத்திற்கு வழங்கப்பட்ட தண்டனை அநீதியானது என்பது ஒரு தரப்பு. மெளனமாக இருப்பதன் மூலம் ஆதரிப்பது இன்னொரு தரப்பு. இதில் கட்சி மாறியவர்களும் நடுநிலைவாதிகளும் வேறு கலந்து இருந்தார்கள். பொன்னம்பலத்தின் மீது விரோத மனப்பான்மையுடன் முதலில் இருந்தவர்கள், கமலின் தலையீட்டிற்குப் பிறகு சிலர் ‘டக்கென்று’ கட்சி மாறினார்கள்.